Mindanao
Mindanao je drugo ostrvo po veličini i najistočnije ostrvo Filipina. Mindanao je osmo ostrvo u svijetu po broju stanovnika (21,582,540 osoba prema popisu iz 2007. godine), a površina mu iznosi 94,630 km2. Ostrvo Mindanao okružuju Sulusko more na zapadu, Filipinsko more na istoku, Celebesko more na jugu i more Mindanao na sjeveru. Ostrvska grupa Mindanao odnosi se na ostrvo Mindanao i Suluska ostrva koje se protežu na jugozapad od ostrva Mindanao.